# Jeremy

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Jeremy
סינגל מאת פרל ג'אם מתוך האלבום Ten
יצא לאור | 1992
הוקלט | מרץ/אפריל 1991
ז'אנר | גראנג'
אורך | 5:18
חברת תקליטים | אפיק רקורדס
מילים |
לחן |
מפיק | פרל ג'אם, ריק פרשאר
כרונולוגיית סינגלים - פרל ג'אם
Even Flow ‏(1991‏) | Jeremy ‏(1991‏) | Black ‏(1992‏)
הסינגל ב-allmusic

Jeremy הוא סינגל של להקת הגראנג' פרל ג'אם מתוך אלבום הבכורה שלה, Ten. השיר הוא אחד הראשונים שהוציאה הלהקה והוא הושפע מכתבה עיתונאית על ילד בשם ג'רמי וייד דל שירה בעצמו לעיני בני כיתתו בבוקרו של ה-8 בינואר, 1991.

## [עריכה] סקירה כללית

דל, שהיה בן 16 במותו, תואר על ידי בני כיתתו כילד שקט ועצוב. הוא הגיע לכיתה באיחור באותו היום והתבקש על ידי המורה להביא אישור על איחורו ממשרד המנהל. הוא חזר אל הכיתה כשבידו אקדח מסוג מאגנום 357. הוא התייצב אל מול שאר התלמידים והודיע "גבירתי, הבאתי את מה שאני צריך". הוא הכניס את לוע האקדח לפיו, וירה.

סולנה של פרל ג'אם, אדי ודר, נשאל על נושא השיר וענה כי "אתה מתאבד ומנסה להשיג את נקמתך על ידי הקרבה גדולה. כל מה שיישאר הוא כתבה בעיתון... שום דבר לא מתרחש בפועל... דבר אינו משתנה. העולם ממשיך בשלו ואתה אינך. הנקמה הטובה ביותר היא להמשיך לחיות ולהוכיח את עצמך. היה חזק יותר מאותם האנשים ונקמתך תהיה שלמה". [1]

הוידאו קליפ עטור הפרסים לשיר בויים בידי מרק פלינגטון ופורסם ב-1992. הקליפ מציג ילד שהוריו מתעלמים ממנו ובני כיתתו מציקים לו, אשר רץ דרך יער וצועק על הוריו במהלך ארוחת הערב. ככל שהשיר הופך להיות דחוס ורגשי יותר, הופכת התנהגותו של הילד לנרגשת יותר. הילד נראה עומד כאשר ידיו מורמות בצורת V (כפי שמתואר בתחילת השיר) מול קיר אחוז בלהבות. מאוחר יותר הוא נראה מביט אל המצלמה כאשר הוא עטוף בדגל ארצות הברית. הסצנה האחרונה מציגה את הילד נכנס אל הכיתה, משליך תפוח אל עבר המורה ושולף רובה מתוך כיסו, כאשר הרובה עצמו אינו נראה על המסך אך כתפו של הילד נשמטת כתוצאה מן הכובד. הוידאו מסתיים בקלוז-אפ על פניו של הילד תוך שהוא עוצם את עיניו, ולאחר הבזק של אור המסך מחשיך ומיד לאחר מכן המצלמה עוברת באיטיות על פני הכיתה ומציגה את התלמידים קפואים לגמרי, מגוננים על עצמם, מכוסים בדמו של הילד ופניהם מביעות אימה.

MTV מנעה מפלינגטון לכלול בקליפ את הסצנה האחרונה שהוא תיכנן להציג במקור, כאשר הילד מכניס את לוע הרובה לפיו ולוחץ על ההדק. הגירסה החלופית היא למעשה אלימה אפילו יותר מן הגירסה המקורית, ואנשים רבים חשבו שהילד ירה בבני כיתתו ולא בעצמו. הגירסה החדשה הציגה את התלמידים מצדיעים בצורה דומה למועל-יד, כאשר בגירסה הישנה הוצג דגל נאצי על קיר הכיתה. פלינגטון עצמו הודה כי הוא נרתע מהגירסה החדשה של הקליפ, ופרל ג'אם הפסיקו להפיק וידאו קליפים לאחר מכן, עד הקליפ לשיר "Do the Evolution" מ-1998 שכלל אנימציה בלבד.

## [עריכה] קישורים חיצוניים

- הסיפור המלא מאחורי השיר (אנגלית)

מקור: http://he.wikipedia.org../../../j/e/r/Jeremy.html

קטגוריות: שירים | פרל ג'אם

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- Suomi
- Slovenščina